Lakoning Upacara Nyadran dipunwiwiti saking Balai Kota lajeng dipun-arak tumuju pantai utawi Pelabuhan Pekalongan. Saderengipun, dipunwiwiti kanthi sambutan-sambutan saking para tokoh. Dugi ing pelabuhan, adicara upacara Sedhekah Laut dipuntindakaken kanthi ngasta sedaya sesajen dumugi samodra, ananging dipundongakaken rumiyin ingkang dipunpimpin dening tokoh ulama. Salajengipun sedaya uba rampe lan sarat ingkang dipunlarung ing samodra kasebat dipunwuculaken lan dipuntututi dening nelayan lan kaluwarganipun. Sawetawis para lare lan nelayan rebutan dolanan ingkang dipunlarung kala wau. Salajengipun dipunwontenaken upacara Slametan kanthi tumpengan lan donga slametan ingkang dipunpimpin dening tokoh ulama. Siyang utawi sontenipun dipunlajengaken Pagelaran Ringgit Wacucal kanthi lakon “Badug Basu”.